ยืนยันไม่ปกปิดข้อมูลโรค ASF ย้ำเนื้อหมูมีปริมาณเพียงพอต่อผู้บริโภค
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ตอบกระทู้ฝ่ายค้านประเด็นเรื่องโรคอหิวาต์แอฟริกาในสุกร หรือ ASF ว่า โรคดังกล่าวเป็นโรคอุบัติใหม่ของประเทศไทย ซึ่งได้รับรายงานหมูลอยมาจากประเทศเพื่อนบ้าน ที่บริเวณอำเภอเชียงแสน จังหวัดเชียงราย ในวันที่ 5 สิงหาคม 2562 ซึ่งขณะนั้นรัฐบาลไม่ได้นิ่งนอนใจ โดยกระทรวงเกษตรและสกรณณ์ เดินทางไปยังท่าเรือเชียงแสน พร้อมเรียกประชุมทุกหน่วยงานโดยได้รับความร่วมมือทุกภาคส่วนช่วยเหลือ หลังจากนั้นจึงได้ออกมาตรการทันที มีการตั้งด่าน ปิดพรมแดนในการเคลื่อนย้ายหมู รวมถึงนำตัวอย่างหมูทั้ง 12 ตัวเข้าห้องแล็ป วิเคราะห์ซึ่งพบว่ามีเชื้อ ASF จึงทำร้ายหมู และหมูที่อยู่รัศมีไม่เกิน 5 กิโลเมตร จึงทำให้หยุดหยั่งโรคได้ ยืนยันไม่ได้ปิดบัง เชื่อว่าการทำลายหมูคือ การป้องกันโรค ซึ่งโรคหมูมีอยู่ 3 ประเภทที่เหมือนกันคือ โรค ASF ,โรคเพิร์ส และโรคอหิวาห์สุกร มีอาการคล้ายคลึงกัน โดยโรคระบาคจะไม่สามารถแพร่เชื้อไปสัตว์อื่นและคนได้ นายกรัฐมนตรีจึงให้งบประมาณกว่า 1 พัน 1 ร้อยล้านบาททันทีเพื่อแก้ไขโรคระบาคนี้ ไม่อย่างนั้นประเทศไทยจะไม่สามารถส่งหมูเป็น ผลิตภัณฑ์หมูไปต่างประเทศไม่ได้ เนื่องจากประเทศต่างๆ มีการตรวจสอบอย่างจริงจังเช่นกัน ทำให้ปี 2563 ส่งหมูเป็นไปได้กว่า 3 ล้านตัว ปี 2564 ส่งหมูไปได้กว่า 1.3 ล้านตัว ทุกครั้งที่มีการเคลื่อนย้ายหมูต้องทำการตรวจเลือดหมูผ่านห้องแล็ป ซึ่งไม่สามารถปิดบังได้ว่าเป็นโรค ASF นอกจากนี้ จากการระบาคโรค ASF พบมีหมูถูกทำลายกว่า 3 แสนตัวทำให้เกษตรกรเสียหาย รัฐบาลจึงให้งบประมาณจ่ายเงินเยียวยาเกษตรกร ขณะนี้จ่ายเงินครบหมดแล้ว ยืนยันปริมาณเนื้อหมูมีเพียงพอต่อผู้บริโภค โดยที่ผ่านมาได้ทำการลงพื้นที่ตรวจสอบสต็อกเนื้อหมูทำให้พบว่ามีหมูกว่า 12 ล้านตัว พร้อมสำรวจเนื้อหมูในห้องเย็นกว่า 1,000 แห่ง เหลือเนื้อหมู 25 ล้านกิโลกรัม จึงยืนยันได้ว่าโรค ASF จะทำให้เนื้อหมูขาดตลาดและราคาเเพง เนื่องจากปริมาณหมูมีเพียงพอ ซึ่งยอมรับเนื้อหมูแพงเกิดจากการผิดพลาดทางกลไกการตลาดและเทคนิคการตลาด พร้อมย้ำไม่ได้รับประโยชน์จากพ่อค้าหมูแน่นอน กระทรวงเกษตรและสหกรณ์ มุ่งป้องกันโรคระบาดและช่วยเหลือเกษตรกร ซึ่งขณะนี้มีผู้เลี้ยงหมูรายย่อยกว่า 90,000 รายที่หยุดเลี้ยงหมู นายกรัฐมนตรีเห็นถึงปัญหาดังกล่าวให้งบประมาณกู้ยืมเลี้ยงหมูใหม่ พร้อมอบรมทักษะใหม่ให้แก่ผู้เลี้ยงหมูยกระดับฟาร์มให้มาตรฐาน เพื่อเร่งให้หมูมีปริมาณสอดคล้องกับตัวเลขที่ลดลงไป